










Zmluva o dielo na vykonanie inžinierskogeologického prieskumu 
č. C-NBS1-000-125-363
uzatvorená podľa § 536 až 565 zákona č. 513/1991 Zb. Obchodný zákonník 
v znení neskorších predpisov (ďalej len „Obchodný zákonník“)

(ďalej len „zmluva“)

Článok I
Zmluvné strany

1. Objednávateľ:
Názov:	Národná banka Slovenska
Sídlo:		Imricha Karvaša č. 1, 813 25 Bratislava 
zastúpený:	<vyplní verejný obstarávateľ>
IČO:		30 844 789
IČ DPH:	SK2020815654
DIČ:		2020815654
Bankové spojenie.	<vyplní verejný obstarávateľ>
Číslo účtu:	<vyplní verejný obstarávateľ>
Národná banka Slovenska je zriadená zákonom NR SR č. 566/1992 Zb. o Národnej banke Slovenska v znení neskorších predpisov

(ďalej len „objednávateľ“ v príslušnom gramatickom tvare)

a

2. Zhotoviteľ:		
Obchodné meno:	<vyplní uchádzač>
Sídlo:		<vyplní uchádzač>
Zastúpený:	<vyplní uchádzač>
IČO:		<vyplní uchádzač>
IČ DPH	<vyplní uchádzač>
DIČ:		<vyplní uchádzač>
Bankové spojenie:	<vyplní uchádzač>
Číslo účtu:	<vyplní uchádzač>
Zapísaný : 	<vyplní uchádzač>

(ďalej len „zhotoviteľ“ v príslušnom gramatickom tvare) 

(objednávateľ a zhotoviteľ spolu označovaní aj ako „zmluvné strany“)

Objednávateľa budú vo vzťahu k poskytovateľovi zastupovať tieto osoby:
a) v zmluvných veciach:
b) v technických veciach:

Zhotoviteľa budú vo vzťahu k objednávateľovi zastupovať tieto osoby:
a) v zmluvných veciach:
b) v technických veciach: 

Článok II
Preambula

1. Túto zmluvu uzatvárajú objednávateľ a zhotoviteľ ako výsledok realizácie verejného obstarávania pre nadlimitnú zákazku podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) s názvom zákazky „Inžinierskogeologický prieskum na pozemkoch mesta Kremnica“ (ďalej len „Verejné obstarávanie“).

2. Účelom tejto zmluvy je vykonanie inžinierskogeologického prieskumu a s tým spojených činností podľa podmienok tejto zmluvy za účelom doplnenia informácií o geologických a hydrogeologických pomeroch v oblasti zosuvného územia nad plánovanou výstavbou Trvalého záložného pracoviska NBS Kremnica.

3. Zhotoviteľ sa zaväzuje plnenie predmetu zmluvy vykonať v zmysle súťažných podkladov, predloženej ponuky zhotoviteľa - úspešného uchádzača vo verejnom obstarávaní a v zmysle tejto zmluvy.

Článok III
Predmet zmluvy

1. Zhotoviteľ sa zaväzuje pre objednávateľa riadne a včas podľa podmienok, spôsobom a v rozsahu podľa tejto zmluvy a podľa Prílohy č. 1 zmluvy: Špecifikácia inžinierskogeologického prieskumu (ďalej len „Príloha č. 1“) a za cenu predloženú vo Verejnom obstarávaní a uvedenú v Prílohe č. 2 zmluvy: Špecifikácia ceny (ďalej len „Príloha č. 2“):

a) vykonať inžinierskogeologický prieskum za účelom doplnenia údajov o geologických a hydrogeologických pomeroch v zosuvnom území nad plánovanou výstavbou objektov v lokalite k. ú. Kremnica (v území pod a nad železnicou), obec Kremnica, okres Žiar n/Hronom – pozemky: parcele reg. C - parc. č. 1155/1, druh pozemku: ostatná plocha, a parcele reg. E – parc. č. 2479/3, druh pozemku: trvalý trávny porast, zapísaných na LV č. 1388 a s tým súvisiace činnosti, vrátane vybudovania monitorovacích vrtov pre zistenie režimu podzemnej vody a taktiež prípadnej aktivity zosuvu v zosuvnom území mimo stavebného zásahu. Súčasťou geologickej úlohy je aj výpočtové posúdenie vplyvu zníženia hladiny podzemnej vody na stabilizáciu zosuvného územia a v prípade preukázania pozitívneho vplyvu vypracovanie odporúčania na realizáciu  horizontálnych odvodňovacích vrtov,

b) vypracovať a odovzdať záverečnú správu z vykonaného inžinierskogeologického prieskumu, vypracovanú v súlade so zmluvou, Prílohou č. 1 zmluvy, zákonom č. 569/2007 Z. z. o geologických prácach (geologický zákon) v znení neskorších predpisov (ďalej len „geologický zákon“) a Vyhláškou Ministerstva životného prostredia Slovenskej republiky č. 51/2008 Z. z., ktorou sa vykonáva geologický zákon v znení neskorších predpisov ďalej len „vyhláška, ktorou sa vykonáva geologický zákon“), osobou, ktorá má osobitnú odbornú spôsobilosť na výkon geologických prác - inžiniersko-geologického prieskumu

(ďalej spolu len „inžinierskogeologický prieskum“ alebo „dielo“ alebo „predmet zmluvy“).

2. Podrobná špecifikácia inžinierskogeologického prieskumu je uvedená v Prílohe č. 1 tejto zmluvy, ktorá je jej neoddeliteľnom súčasťou. 

	Podrobná schéma znázorňujúca vykonanie inžinierskogeologického prieskumu  - realizovanie vrtov a ich situovanie je uvedená v Prílohe č. 1 tejto zmluvy. 

3.  Zhotoviteľ sa zaväzuje vykonať inžinierskogeologický prieskum vo vlastnom mene a na vlastnú zodpovednosť a za podmienok dohodnutých v tejto zmluve a jej prílohách. 

Zhotoviteľ sa zaväzuje vykonať inžinierskogeologický prieskum v rozsahu a kvalite podľa tejto zmluvy a jej príloh, prípadne s jej dohodnutými zmenami, všeobecne záväznými právnymi predpismi (najmä geologickým zákonom a vyhláškou, ktorou sa vykonáva geologický zákon), platnými technickými normami, ako aj pokynmi objednávateľa, s ktorými bol zhotoviteľ oboznámený počas platnosti tejto zmluvy.

4. Objednávateľ sa zaväzuje zaplatiť za vykonaný inžinierskogeologický prieskum dohodnutú cenu v súlade s touto zmluvou.

Článok IV
Čas a miesto realizácie predmetu zmluvy

1. Miesto realizácie inžinierskogeologického prieskumu: pozemky nachádzajúce sa v k. ú. Kremnica, obec Kremnica, okres Žiar n/Hronom: parcela reg.  C - parc. č. 1155/1, druh pozemku: ostatná plocha, a parcela reg. E – parc. č. 2479/3, druh pozemku: trvalý trávny porast, zapísané na LV č. 1388.

	K vykonaniu inžinierskogeologického prieskumu na mieste realizácie diela - pozemkoch uvedených v predchádzajúcej vete (CKN parc. č. 1155/1 a EKN parc. č. 2479/3, k. ú. Kremnica), ktoré sú vo vlastníctve Mesta Kremnica, je vydané Súhlasné stanovisko č. konania OSMM 2026/00417 zo dňa 17.04.2026 od Mesta Kremnica, ktoré bolo zhotoviteľovi poskytnuté v rámci súťažných podkladov vo Verejnom obstarávaní  a zhotoviteľ sa s ním riadne oboznámil pred podpisom tejto zmluvy.

2. Termín realizácie inžinierskogeologického prieskumu: 
do 14 týždňov odo dňa nadobudnutia účinnosti tejto zmluvy.

3. Objednávateľ a zhotoviteľ sa zaväzujú vykonať spoločnú obhliadku lokality miesta realizácie inžinierskogeologického prieskumu, na ktorej bude objednávateľom zhotoviteľovi sprístupnené miesto realizácie inžinierskogeologického prieskumu, vzájomne odsúhlasené miesta realizácie vrtov  a prístupové cesty, a to najneskôr do piatich (5) kalendárnych dní odo dňa nadobudnutia účinnosti tejto zmluvy. Z vykonanej obhliadky vyhotoví objednávateľ písomný záznam.

4. Objednávateľ nie je povinný zhotoviteľa na dodržanie termínu ukončenia realizácie inžinierskogeologického prieskumu upozorňovať. Nedodržaním termínu realizácie inžinierskogeologického prieskumu dochádza k omeškaniu zhotoviteľa so všetkými dôsledkami podľa ustanovení Obchodného zákonníka a tejto zmluvy. 

Článok V
Spôsob realizácie predmetu zmluvy

1. Objednávateľ potvrdzuje, že pri podpise tejto zmluvy odovzdal zhotoviteľovi v jednom písomnom vyhotovení a v jednom elektronickom vyhotovení nasledovné dokumenty:

a) správy z inžinierskogeologických prieskumov, ktoré boli vykonané v roku 2002 a v roku 2026 (Názov geologickej úlohy : TZP Kremnica, parc. Č. 732, LV č. 284 - orientačný inžinierskogeologický prieskum, Dátum vyhotovenia : január 2022; Registračné číslo ŠGU DŠ : 1196/2021; spracovateľ : EKOGEOS-SK s.r.o. IČO : 47988312, Názov geologickej úlohy : Kremnica-trvalé záložné pracovisko NBS: identifikácia zosuvu; Dátum vyhotovenia : september 2022; Registračné číslo ŠGU DŠ : 611/2022; spracovateľ : EKOGEOS-SK s.r.o. IČO : 47988312 a Názov geologickej úlohy : Inžinierskogeologický prieskum pre HTU a založenie stavby - TZP NBS Kremnica; Dátum vyhotovenia : marec 2026; registračné číslo ŠGU DŠ : 1097/2025; spracovateľ : AZ GEO, s.r.o. IČO : 56 527 021), a ktoré boli  realizované v blízkosti miesta realizácie predmetu tejto zmluvy. Správy z inžinierskogeologických prieskumov je potrebné zohľadniť pri realizácii predmetu tejto zmluvy,

b) podrobnú schému znázorňujúcu vykonanie inžinierskogeologického prieskumu  - navrhované realizovanie vrtov a ich situovanie v zmysle Prílohy č. 1 zmluvy, a to vo formáte DWG jedenkrát.

2. Zhotoviteľ je povinný oboznámiť sa pred zhotovením diela podľa tejto zmluvy so všetkými podkladmi potrebnými na poskytnutie riadneho plnenia tejto zmluvy, ktoré mu poskytol objednávateľ, s lokalitou a miestnymi podmienkami, ktoré môžu mať vplyv na predmet plnenia podľa tejto zmluvy. V prípade, ak zhotoviteľ zistí akékoľvek nedostatky, je povinný ich bezodkladne oznámiť objednávateľovi. Nedostatočná informovanosť alebo mylné chápanie technického zadania nezbavujú zhotoviteľa zodpovednosti ani neoprávňujú zhotoviteľa požadovať dodatočnú úhradu nákladov od objednávateľa alebo predĺženie termínu realizácie diela alebo inú zmenu zmluvy.

3. Zhotoviteľ podpisom tejto zmluvy potvrdzuje, že sa v plnom rozsahu zoznámil s rozsahom a povahou predmetu zmluvy, že sú mu známe technické, kvalitatívne a iné  podmienky a okolnosti na riadne a včasné vykonanie predmetu zmluvy a že disponuje  takými  technickými,  materiálnymi a personálnymi kapacitami, oprávneniami a odbornými znalosťami, ktoré sú k riadnemu vykonaniu inžinierskogeologického prieskumu potrebné.

4. Zhotoviteľ sa zaväzuje ohlásiť vykonávanie inžinierskogeologických prác príslušným orgánom štátnej správy a samosprávy a riešiť všetky prípadné strety záujmov. Zhotoviteľ sa zaväzuje vykonávať geologické práce tak, aby nedošlo k negatívnym zásahom do životného prostredia, predchádzal vzniku škôd.

5. Zhotoviteľ sa zaväzuje plniť predmet zmluvy odborne spôsobilými osobami uvedenými v Prílohe č. 3 zmluvy, a to:

a) osobou, ktorá disponuje oprávnením na vykonávanie geologických prác podľa geologického zákona a vyhlášky, ktorou sa vykonáva geologický zákon (odborne spôsobilej osoby pre odbor inžinierska geológia), zodpovednou za realizáciu diela,

b) osobou, ktorá disponuje oprávnením na vykonávanie hydrogeologických prác podľa geologického zákona a vyhlášky, ktorou sa vykonáva geologický zákon (odborne spôsobilej osoby pre odbor hydrogeológia ), zodpovednou za hydrogeologickú úlohu,
 
	(ďalej spolu „Odborne spôsobilé osoby“ alebo jednotlivo ako „Odborne spôsobilá osoba"). 

5.1 Zhotoviteľ zodpovedá za to, že každá Odborne spôsobilá osoba bude zabezpečovať odborné a profesijné zastúpenie zhotoviteľa pre vykonanie diela po celý čas trvania tejto zmluvy, pričom zhotoviteľ zodpovedá za vykonanie diela alebo jeho časti Odborne spôsobilou osobou, akoby dielo vykonával sám. 
	
	5.2 Údaje o Odborne spôsobilej osobe, ktorou bude zhotoviteľ plniť predmet zmluvy a jej odbornú spôsobilosť na výkon tejto funkcie oznámi a preukáže zhotoviteľ objednávateľovi vo svojej ponuke vo verejnom obstarávaní tejto zákazky.
	Podmienky a požiadavky na  Odborne spôsobilé osoby sú definované v súťažných podkladoch k verejnému obstarávaniu tejto zákazky.
	Zhotoviteľ zodpovedá za to, že (i) Odborne spôsobilé osoby budú spĺňať požiadavky definované súťažných podkladoch k zákazke, a (ii) Odborne spôsobilé osoby ako aj zhotoviteľ budú mať všetky potrebné úradné povolenia, autorizácie a platné kvalifikačné potvrdenia pre poskytovanie predmetu zmluvy, a to všetko podľa aplikovateľnej platnej právnej úpravy a počas celého trvania tejto Zmluvy. 

	5.3 V prípade dočasnej neprítomnosti odborne spôsobilej osoby na poskytovaní predmetu zmluvy, sa zhotoviteľ zaväzuje bezodkladne informovať objednávateľa o tejto skutočnosti, najneskôr však do jedného dňa odo dňa neprítomnosti odborne spôsobilej osoby, a zabezpečiť jeho zastupovanie počas celej doby jeho neprítomnosti, pričom zhotoviteľ príjme také opatrenia, aby bol zabezpečený výkon chýbajúcej odborne spôsobilej osoby v adekvátnej miere. O zastupovanie kvalifikovanej osoby na poskytovaní predmetu zmluvy sa nejedná, ak zastupovaná osoba nie je prítomná na stavbe viac ako 3 kalendárne týždne.

	5.4 V prípade, že nastane situácia, že bude potrebné nahradiť odborne spôsobilú osobu, zhotoviteľ zabezpečí jej náhradu za podmienok v tomto bode, ako aj skutočnosť, že nová odborne spôsobilá osoba musí spĺňať rovnaké podmienky a/alebo požiadavky ako boli požadované na preukázanie splnenia podmienok účasti vo verejnom obstarávaní. Každú výmenu odborne spôsobilej osoby musí písomne schváliť objednávateľ. Za účelom overenia týchto skutočností sa zhotoviteľ zaväzuje predložiť objednávateľovi príslušné doklady novej odborne spôsobilej osoby pred vykonaním zmeny tejto osoby. Nová odborne spôsobilá osoba môže začať participovať na plnení zmluvy až po kontrole predložených dokladov a písomnom odsúhlasení objednávateľom. Do doby zabezpečenia náhradnej odborne spôsobilej osoby, zhotoviteľ príjme také opatrenia, aby bol zabezpečený výkon chýbajúcej kvalifikovanej osoby v adekvátnej miere.
	Pre vylúčenie pochybností sa zmluvné strany dohodli, že v prípade ak dôjde k zmene kvalifikovanej osoby nahradením, nebude sa na túto zmenu vyžadovať uzatvorenie samostatného dodatku k tejto Zmluve. 
	V prípade, že k nahradeniu odborne spôsobilej osoby dôjde bez písomného súhlasu objednávateľa, bude sa to považovať za podstatné porušenie zmluvnej povinnosti zo strany zhotoviteľa a objednávateľ bude oprávnený odstúpiť od tejto Zmluvy. 

	5.5 V prípade porušenia povinnosti zhotoviteľom podľa tohto bodu Zmluvy, teda ak pri nahradení odborne spôsobilej osoby táto nebude spĺňať rovnaké podmienky a/alebo požiadavky ako boli požadované na preukázanie splnenia podmienok účasti vo verejnom obstarávaní, a/alebo ak výmenu odborne spôsobilej osoby vykoná zhotoviteľ bez písomného schválenia objednávateľom, je zhotoviteľ povinný uhradiť objednávateľovi zmluvnú pokutu vo výške 100,00 EUR (slovom: sto eur) za každý deň porušenia tejto povinnosti odo dňa nahradenia tejto odborne spôsobilej osoby.

	5.6 Porušenie niektorej povinnosti uvedenej v bode 5.1 až 5.4 tohto článku zmluvy, zmluvné strany považujú za podstatné porušenie tejto zmluvy.


6. Osoby oprávnené rokovať vo veciach technických uvedené v článku I tejto zmluvy za objednávateľa (ďalej len „oprávnený zástupca objednávateľa“) budú zastupovať objednávateľa pri rokovaniach so  zhotoviteľom počas trvania tejto zmluvy. 

	Osoby oprávnené rokovať vo veciach technických uvedené v článku I tejto zmluvy za zhotoviteľa (ďalej len „oprávnený zástupca zhotoviteľa“) budú zastupovať zhotoviteľa pri rokovaniach s objednávateľom počas trvania tejto zmluvy.

	Zmluvné strany si navzájom písomne (listom) oznámia kontaktné údaje (meno, priezvisko, email a telefónne číslo) na oprávnených zástupcov zmluvných strán do piatich kalendárnych dní odo dňa podpisu tejto zmluvy.
 
	Každú zmenu oprávneného zástupcu alebo jeho kontaktných údajov je príslušná zmluvná strana povinná bezodkladne písomne (listom) oznámiť druhej zmluvnej strane a tá sa zaväzuje písomne potvrdiť, že sa oboznámila so zmenou tohto oprávneného zástupcu. Pre vylúčenie pochybností sa zmluvné strany dohodli, že v prípade ak dôjde k zmene oprávnenej osoby, nebude sa na túto zmenu vyžadovať uzatvorenie samostatného dodatku k tejto zmluve.

7. Zhotoviteľ vykoná v rámci realizácie predmetu tejto zmluvy tiež všetky potrebné činnosti, ktoré nemusia byť explicitne v zmluve, alebo jej prílohách uvedené, ale logicky, vecne a funkčne sú nevyhnutné pre úplné, vecné a odborné splnenie predmetu zmluvy.

Článok VI
Práva a povinnosti objednávateľa a zhotoviteľa

1. Zmluvné strany sa zaväzujú počas plnenia predmetu zmluvy si poskytnúť vzájomnú súčinnosť a to aj pri riešení nepredvídateľných situácií.

2. Objednávateľ sa zaväzuje poskytovať zhotoviteľovi nevyhnutnú súčinnosť, ktorú môže v primeranej lehote s prihliadnutím na povahu a rozsah súčinnosti objektívne poskytnúť pre zabezpečenie plynulosti vykonávania diela, spočívajúcu v:
a) 	spoločnej obhliadke podľa článku IV bodu 3 zmluvy,
b) 	odovzdaní pravdivých doplňujúcich údajov, dokumentov, stanovísk, ktorých potreba vznikne v priebehu realizácie diela, a to v primeranej lehote od doručenia písomnej žiadosti zhotoviteľa.

Poskytnutie súčinnosti podľa tohto bodu nemá vplyv na povinnosť zhotoviteľa odovzdať dielo riadne a včas v termíne odovzdania diela podľa tejto zmluvy. 

3. Zhotoviteľ je povinný bezodkladne písomne informovať objednávateľa o vzniku akejkoľvek udalosti, ktorá bráni alebo sťažuje vykonanie diela, prípadne vykonanie diela znemožňuje.

4. Objednávateľ je oprávnený vykonávať kontrolu dodržiavania podmienok tejto zmluvy v spolupráci so zástupcom zhotoviteľa vo všetkých veciach súvisiacich s realizáciou predmetu zmluvy podľa tejto zmluvy.

5. Zhotoviteľ bude pri realizovaní predmetu zmluvy dodržiavať všetky právne, požiarne, bezpečnostné a ostatné predpisy, miesto realizácie riadne označí a zabezpečí. Zhotoviteľ bude pri realizácii predmetu zmluvy udržiavať poriadok  a čistou príjazdových komunikácií, priľahlých chodníkov, sám a  na svoje náklady zabezpečí odstránenie a likvidáciu všetkých obalov, sute, odpadov a ďalších možných dôsledkov stavebnej činnosti. 

6. Zhotoviteľ sa zaväzuje po vykonaní inžinierskogeologického prieskumu uviesť miesto realizácie inžinierskogeologického prieskumu do pôvodného stavu, najneskôr ku dňu podpísania Zápisu o vykonaní inžinierskogeologického prieskumu. Povinnosť podľa predchádzajúcej vety sa nevzťahuje na monitorovacie vrty, ktoré zhotoviteľ nesmie po ukončení inžinierskogeologického prieskumu zlikvidovať, zasypať, odstrániť alebo inak znefunkčniť. Zhotoviteľ je povinný tieto monitorovacie vrty ponechať na mieste funkčné, riadne dokončené, označené a zabezpečené proti poškodeniu a neoprávnenej manipulácii, a to v stave umožňujúcom ich ďalšie využívanie objednávateľom na priebežné monitorovanie. Pri uvedení okolitého terénu do pôvodného stavu je zhotoviteľ povinný postupovať tak, aby nedošlo k poškodeniu, zakrytiu, zasypaniu alebo obmedzeniu prístupu k týmto monitorovacím vrtom. Zhotoviteľ odovzdá objednávateľovi monitorovacie vrty protokolárne najneskôr do dňa odovzdania inžinierskogeologického prieskumu podľa článku VII bodu 3 zmluvy a to na základe Protokolu o odovzdaní monitorovacích vrtov, ktorý bude tvoriť prílohu Zápisu o odovzdaní inžinierskogeologického prieskumu podľa článku VII bod 3 zmluvy. 
	Protokol o odovzdaní monitorovacích vrtov bude obsahovať najmä jednoznačnú identifikáciu monitorovacích vrtov, ich polohové a výškové zameranie, údaje o ich technickom vyhotovení a stave a ostatnej dokumentácii potrebnej na ich ďalšie využívanie. 
	Za uvedenie miesta realizácie inžinierskogeologického prieskumu do pôvodného stavu sa na účely tejto zmluvy považuje aj stav, pri ktorom sú dotknuté plochy obnovené, pričom monitorovacie vrty určené na ďalšie využívanie zostávajú zachované a zabezpečené podľa tohto bodu zmluvy.

7. Zhotoviteľ sa zaväzuje, že:

a) obchodné, technické a iné informácie a skutočnosti, ktoré mu boli zverené objednávateľom, nesprístupní tretím osobám bez jeho písomného súhlasu alebo tieto informácie a iné skutočnosti nepoužije pre iné účely než pre plnenie tejto zmluvy. Toto ustanovenie sa nevzťahuje na obchodné, technické a iné informácie a skutočnosti, ktoré sú bežne dostupné tretím osobám a ktoré zmluvný partner nechráni zodpovedajúcim spôsobom,

b) bude zachovávať mlčanlivosť o všetkých skutočnostiach a údajoch, vrátane technických a priestorových špecifikácií, s ktorými sa oboznámil alebo mu boli poskytnuté v súvislosti s plnením tejto zmluvy, pričom povinnosť mlčanlivosti sa vzťahuje aj na fyzické osoby, ktoré budú na základe pokynov zhotoviteľa alebo jeho subdodávateľa zmluvu plniť. Táto povinnosť mlčanlivosti trvá aj po skončení zmluvného vzťahu. Zhotoviteľ je povinný poučiť všetkých zamestnancov a osoby, ktoré s informáciami podliehajúcimi mlčanlivosti prídu do styku a súčasne, že bude viesť zoznam takto poučených osôb a ako aj zoznam osôb ktorým tieto informácie poskytol,

c) nepoužije žiadne materiály, zariadenia, technológie alebo technické riešenia, ktoré by boli odlišné od tých, ktoré sú určené na výkon predmetu zmluvy.

8. [bookmark: _Hlk224036036]Zhotoviteľ sa zaväzuje, že počas celej doby trvania tejto zmluvy bude zapísaný v registri partnerov verejného sektora, a to v prípade, ak má túto povinnosť podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon č. 315/2016 Z. z.“).

9. Zhotoviteľ je povinný v plnom rozsahu dodržiavať zákon č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov (ďalej len „zákon č. 82/2005 Z. z.“). Zhotoviteľ vyhlasuje, že neporušuje a počas trvania tejto zmluvy nebude porušovať zákaz nelegálneho zamestnávania v zmysle zákona č. 82/2005 Z. z.. 

	V prípade, ak sa vyhlásenie zhotoviteľa podľa predchádzajúcej vety preukáže za nepravdivé a príslušný kontrolný orgán uloží objednávateľovi pokutu za porušenie zákazu prijať prácu alebo službu podľa § 7b ods. 5 zákona č. 82/2005 Z. z., tak sa zhotoviteľ zaväzuje uhradiť objednávateľovi zmluvnú pokutu v sume rovnajúcej sa pokute uloženej objednávateľovi príslušným kontrolným orgánom, a to najneskôr do 7 kalendárnych dní odo dňa jej uplatnenia u zhotoviteľa.

Článok VII
Akceptácia a odovzdanie predmetu zmluvy

1. Zhotoviteľ splní svoj zmluvný záväzok riadne a včas zhotoviť dielo  dňom akceptácie vykonania inžinierskogeologického prieskumu vrátane záverečnej správy (ďalej spolu len „akceptácia inžinierskogeologického prieskumu“) podľa nasledujúcich bodov tohto článku zmluvy.

2. Zhotoviteľ písomne oznámi v dostatočnom časovom predstihu najmenej však 3 (tri) kalendárne dni vopred objednávateľovi, že dielo je pripravené na odovzdanie objednávateľovi. Na základe tohto oznámenia dohodne objednávateľ so zhotoviteľom konkrétny termín odovzdania a prevzatia inžinierskogeologického prieskumu.

3. Odovzdanie inžinierskogeologického prieskumu sa uskutoční na základe písomného Zápisu o vykonaní inžinierskogeologického prieskumu, ktorý podpíšu oprávnení zástupcovia oboch zmluvných strán.

4. V Zápise o vykonaní inžinierskogeologického prieskumu bude uvedený rozsah predloženej geologickej dokumentácie. Do geologickej dokumentácie patrí najmä záverečná inžinierskogeologická správa a  Protokol o odovzdaní monitorovacích vrtov podľa článku VI bodu 6 zmluvy.

Záverečnú inžinierskogeologickú správu - zhodnotenie IGP a hydrogeologických pomerov, zostrojenie profilov a stanovenie geotechnických parametrov vrátane všetkej príslušnej geologickej dokumentácie je zhotoviteľ povinný odovzdať v jednom vyhotovení v listinnej forme a jednom vyhotovení v elektronickej forme vo formáte DWG alebo DGN. 

5. Pokiaľ zhotoviteľ nepredloží všetky dokumenty a doklady uvedené v tejto zmluve a jej prílohách ako súčasť Zápisu o vykonaní inžinierskogeologického prieskumu podľa predchádzajúceho bodu zmluvy, predmet zmluvy má zjavné vady brániace užívaniu a nie je pripravené k odovzdaniu.

6. Objednávateľ v lehote do piatich (5) pracovných dní odo dňa podpisu Zápisu o vykonaní inžinierskogeologického prieskumu potvrdí písomne prostredníctvom e-mailu na oprávnenú osobu zhotoviteľa akceptáciu inžinierskogeologického prieskumu, vrátane záverečnej správy a príslušnej geologickej dokumentácie podľa bodu 4 tohto článku zmluvy v prípade, že nebudú zistené žiadne zjavné vady a nedorobky; kópia e-mailu bude tvoriť prílohu k faktúre v zmysle článku VIII bodu 6 zmluvy. 

7. Ak v lehote uvedenej v bode 6 tohto článku zmluvy objednávateľ zistí, že dielo vykazuje zjavné vady alebo nedorobky, oznámi objednávateľ tieto skutočnosti písomne (e-mailom na oprávnenú osobu zhotoviteľa) zhotoviteľovi, pričom v tomto oznámení budú popísané zjavné vady a nedorobky. Zástupcovia zmluvných strán následne spoločne stanovia primeranú lehotu na ich odstránenie. Za zjavnú vadu alebo nedorobok sa v tomto prípade považuje nesúlad zhotoveného a odovzdaného inžinierskogeologického prieskumu, záverečnej správy alebo príslušnej geologickej dokumentácie s touto zmluvou, ktoré môže objednávateľ v čase akceptácie zistiť. Po dobu odstraňovania vád a nedorobkov po uplynutí lehoty podľa bodu 2 článku IV zmluvy je zhotoviteľ v omeškaní s vykonaním diela.

8. Objednávateľ potvrdí prevzatie opraveného diela (po odstránení zjavných vád) podpisom písomného Zápisu o vykonaní inžinierskogeologického prieskumu (oprava) (ďalej len „Zápis o vykonaní inžinierskogeologického prieskumu (oprava)"). Objednávateľ potvrdí dostatočnosť odstránenia zjavných vád a nedorobkov do piatich (5) pracovných dní odo dňa podpisu Zápisu o vykonaní inžinierskogeologického prieskumu (oprava) akceptovaním prostredníctvom e-mailu, kópia e-mailu bude tvoriť prílohu k faktúre v zmysle článku VIII bodu 6 zmluvy alebo v tejto lehote oznámi zhotoviteľovi vady a nedorobky opraveného diela, ktoré je zhotoviteľ povinný odstrániť primerane postupom podľa bodu 7 tohto článku zmluvy.

9. V prípade, že v lehote do piatich (5) pracovných dní odo dňa podpisu Zápisu o vykonaní inžinierskogeologického prieskumu objednávateľ nepotvrdí akceptáciu diela prostredníctvom e-mailu a zároveň v tejto lehote neoznámi v zmysle bodu 7 tohto článku zmluvy zhotoviteľovi, že dielo vykazuje zjavné vady alebo nedorobky, bude sa dielo považovať za akceptované aj bez e-mailovej akceptácie objednávateľom. Za deň akceptácie diela sa považuje nasledujúci deň po márnom uplynutí tejto lehoty.

10. V prípade, že v lehote do piatich (5) pracovných dní odo dňa podpisu posledného Zápisu o vykonaní inžinierskogeologického prieskumu (oprava) objednávateľ nepotvrdí dostatočnosť odstránenia zjavných vád alebo nedorobkov diela a zároveň neoznámi v zmysle tohto článku zmluvy zhotoviteľovi v zmysle bodu 8 tohto článku zmluvy, že opravená verzia diela vykazuje zjavné vady alebo nedorobky, bude sa dielo považovať za akceptované aj bez potvrdenia e-mailovej akceptácie objednávateľom. Za deň akceptácie diela sa považuje nasledujúci deň po márnom uplynutí tejto lehoty.

11. Dňom akceptácie diela podľa tohto článku zmluvy prechádza zároveň na objednávateľa nebezpečenstvo vzniku škody na diele. 

12. Objednávateľ nadobúda dňom akceptácie diela podľa tohto článku zmluvy vlastnícke právo k veciam, prostredníctvom ktorých sú vyjadrené výsledky inžinierskogeologického prieskumu a veciam, najmä k záverečnej správe z vykonaného inžinierskogeologického prieskumu, návrhu horizontálnych odvodňovacích vrtov, príslušnej geologickej dokumentácii a monitorovacím vrtom.

13. Akceptáciou diela nie sú dotknuté práva objednávateľa zo skrytých vád, zo záruky a z náhrady škody podľa tejto zmluvy a platných právnych predpisov. 

Článok VIII
Cena za predmet zmluvy a platobné podmienky

1. Cena za predmet zmluvy v rozsahu stanovenom touto zmluvou bola dojednaná dohodou zmluvných strán a v súlade so zákonom Národnej rady Slovenskej republiky č. 18/1996 Z. z. o cenách v znení neskorších predpisov a vyhlášky Ministerstva financií SR č. 87/1996 Z. z. v znení neskorších predpisov, ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov.

2. Zhotoviteľ vykoná všetky činnosti spadajúce pod inžinierskogeologický prieskum za celkovú dohodnutú zmluvnú cenu nasledovne:

	Zmluvná celková cena bez DPH:
		
<vyplní uchádzač> EUR bez DPH
(slovom: <vyplní uchádzač> eur bez dani z pridanej hodnoty).

3. Špecifikácia ceny za predmet zmluvy a jej jednotlivých položiek je uvedená v Prílohe č. 2 tejto zmluvy a je pevne stanovená.

4. V dohodnutej cene za predmet zmluvy sú obsiahnuté všetky výkony, ktoré je potrebné vykonať k riadnemu vykonanie predmetu zmluvy. K výkonom zhotoviteľa platených dohodnutou cenou uvedenou v bode 2 tohto článku tejto zmluvy patria najmä 

4.1. náklady na náradie a technické stroje;

4.2. všetky mzdové, ostatné mzdové a vedľajšie náklady, ktoré vzniknú (napr. ubytovaním a stravovaním zamestnancov diela);

4.3. náklady spojené s vypracovaním dokumentácie.

5. Ak počas realizácie geologických prác vznikne potreba vykonať práce nad rozsah určený Prílohou č. 1 z dôvodu geologických podmienok, ktoré nebolo možné predvídať, môže byť rozsah diela a jeho cena upravené iba spôsobom prípustným podľa zákona o verejnom obstarávaní.

6. Faktúra za cenu predmetu zmluvy podľa bodu 2 tohto článku zmluvy bude vystavená po dokončení celého diela a odovzdaní predmetu zmluvy bez vád a nedorobkov na základe Zápisu o vykonaní inžinierskogeologického prieskumu. Prílohou faktúry bude akceptačný e-mail podľa článku VII zmluvy. ak nedošlo k akceptácii diela podľa bodov 9 alebo 10 citovaného článku zmluvy.

7. K cene za predmet zmluvy bez DPH bude fakturovaná DPH podľa platného všeobecne záväzného právneho predpisu účinného v čase  fakturácie.

8. Zhotoviteľom  vystavená faktúra podľa tejto zmluvy bude obsahovať všetky údaje podľa § 74 ods.1 zákona č. 222/2004 Z. z. o dani z pridanej hodnoty v znení neskorších predpisov (ďalej len „zákon o DPH“).

9. Faktúra je splatná do 30 dní odo dňa jej doručenia objednávateľovi bezhotovostným prevodom na účet zhotoviteľa. Za deň splnenia peňažného záväzku sa považuje deň odpísania dlžnej sumy z účtu objednávateľa v prospech zhotoviteľa. V prípade, že faktúra nebude po vecnej a formálnej stránke správne vyhotovená alebo nebude obsahovať všetky údaje podľa aktuálne platného zákona o DPH alebo bude obsahovať nesprávne údaje, objednávateľ ju vráti na prepracovanie (opravu) alebo doplnenie s uvedením nedostatkov, ktoré sa majú odstrániť a pre ktoré bola vrátená. Nová lehota splatnosti začne plynúť dňom doručenia doplnenej alebo správne prepracovanej (opravenej) faktúry objednávateľovi.

10. Zmluvné strany sa dohodli a výslovne súhlasia s tým, že zhotoviteľ bude zasielať len elektronické faktúry z e-mailovej adresy zhotoviteľa: <vyplní uchádzač> na e-mailovú adresu objednávateľa: <vyplní verejný obstarávateľ> vo formáte PDF. Zmluvné strany vyhlasujú, že majú výlučný prístup k uvedeným e-mailovým adresám. Zmluvné strany sú oprávnené zmeniť e-mailové adresy a to len písomne s uvedením novej e-mailovej adresy, pričom z dôvodu tejto zmeny nie je potrebné uzatvoriť dodatok k tejto zmluve. Zhotoviteľ nie je povinný podpísať elektronickú faktúru kvalifikovaným elektronickým podpisom. Elektronická faktúra musí spĺňať všetky náležitosti faktúry podľa § 74 zákona č. 222/2004 Z. z. o dani z pridanej hodnoty v znení neskorších predpisov. Zmluvné strany sú povinné bezodkladne písomne oznámiť druhej strane akúkoľvek zmenu, ktorá by mohla mať vplyv na doručovanie elektronických faktúr, najmä zmenu kontaktnej e-mailovej adresy.

	Ak všeobecne záväzné právne predpisy ustanovia povinnú formu alebo spôsob doručovania elektronickej faktúry, dodávateľ vystaví a doručí faktúru v súlade s týmito predpismi; takáto zmena nevyžaduje uzatvorenie dodatku.

11. Zhotoviteľ sa zaväzuje vysporiadať svoj záväzok na DPH z faktúry voči správcovi dane v zákonom stanovenej lehote. V prípade nesplnenia tejto povinnosti voči správcovi dane a následného núteného ručenia objednávateľom za túto DPH, sa zhotoviteľ zaväzuje z titulu náhrady škody uhradiť objednávateľovi túto DPH v plnej výške do desiatich dní od doručenia jej vyúčtovania zhotoviteľovi. Porušenie tejto daňovej povinnosti vyplývajúcej zo všeobecne záväzného právneho predpisu je podstatným porušením zmluvy a dôvodom na okamžité odstúpenie objednávateľa od tejto zmluvy.

12. Zhotoviteľ nie je oprávnený previesť práva a povinnosti vyplývajúce pre neho z tejto zmluvy, ani ich časti, na inú osobu. Zhotoviteľ ďalej nie je oprávnený postúpiť a ani založiť akékoľvek svoje pohľadávky voči objednávateľovi vzniknuté na základe alebo v súvislosti s touto zmluvou o dielo alebo s plnením záväzkov podľa tejto zmluvy o dielo. Zhotoviteľ nie je oprávnený jednostranne započítať akúkoľvek svoju pohľadávku voči objednávateľovi vzniknutú z akéhokoľvek dôvodu proti pohľadávke objednávateľa voči zhotoviteľovi vzniknutej na základe alebo v súvislosti s touto zmluvou o dielo.

Článok IX
Osoby plniace zmluvu a subdodávatelia

1. Zhotoviteľ je oprávnený plniť predmet zmluvy kvalifikovanými osobami - Odborne spôsobilá osoba, vlastnými kapacitami (zamestnancami) a/alebo subdodávateľmi, v súlade s príslušnými ustanoveniami ZVO. Povinnosti zhotoviteľa upravené v ust. 34 ods. 3 zákona o verejnom obstarávaní týmto ustanovením zmluvy nie sú dotknuté. Pre zamedzenie pochybností, pokiaľ zhotoviteľ poverí plnením ktorejkoľvek činnosti podľa tejto zmluvy tretiu stranu, má zhotoviteľ voči objednávateľovi rovnakú zodpovednosť za plnenie a za prípadné škody, náklady a únik dôverných informácií spôsobených treťou stranou, akoby plnil sám zhotoviteľ.

2. Zhotoviteľ je oprávnený plniť túto zmluvu aj prostredníctvom tretích subjektov uvedených v Prílohe č. 4 zmluvy (ďalej len „subdodávateľ“), pričom zhotoviteľ bez obmedzenia zodpovedá za odbornú starostlivosť pri výbere subdodávateľa, ako aj za plnenia vykonané a zabezpečené subdodávateľmi.
	
3. Zhotoviteľ potvrdzuje, že v súlade s § 41 ods. 3 zákona o verejnom obstarávaní uviedol v Prílohe č. 4 tejto zmluvy údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Zhotoviteľ je povinný písomne oznámiť objednávateľovi akúkoľvek zmenu údajov o subdodávateľovi uvedených v predchádzajúcej vete do troch (3) pracovných dní odo dňa uskutočnenia tejto zmeny.

4. V prípade zmeny subdodávateľa (nový subdodávateľ) je zhotoviteľ povinný písomne oznámiť objednávateľovi údaje o navrhovanom subdodávateľovi a o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia najmenej štyri (4) pracovné dni pred jeho plánovaným využitím. Pri zmene subdodávateľa (nový subdodávateľ) musí nový subdodávateľ spĺňať podmienky účasti a požiadavky uvedené vo verejnom obstarávaní. Počas trvania tejto zmluvy je zhotoviteľ oprávnený zmeniť subdodávateľa uvedeného v Prílohe č. 4 tejto zmluvy výlučne na základe predchádzajúceho písomného oznámenia a následného písomného odsúhlasenia objednávateľom. Objednávateľ má právo odmietnuť odsúhlasiť subdodávateľa a požiadať zhotoviteľa o určenie iného subdodávateľa. Zhotoviteľ je povinný žiadosti objednávateľa podľa predchádzajúcej vety bezodkladne vyhovieť a navrhnúť iného subdodávateľa, pričom tento subdodávateľ musí spĺňať v tejto zmluve uvedené podmienky.  

5. Zhotoviteľ je povinný zabezpečiť, aby jeho subdodávatelia v zmysle § 2 ods. 5 písm. e) zákona o verejnom obstarávaní a § 2 ods. 1 písm. a) bod 7 zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon č. 315/2016 Z. z.“), ktorým vznikla povinnosť zápisu do registra partnerov verejného sektora, mali riadne splnené povinnosti ohľadom zápisu do registra partnerov verejného sektora v zmysle zákona č. 315/2016 Z. z..

6. Za účelom preukázania splnenia povinnosti v zmysle predchádzajúceho bodu tohto článku zmluvy je zhotoviteľ povinný kedykoľvek na výzvu objednávateľa bezodkladne, najneskôr však do 3 pracovných dní, predložiť objednávateľovi všetky zmluvy so subdodávateľmi identifikovanými v Prílohe č. 4 tejto zmluvy, resp. následne doplnenými/zmenenými postupom podľa bodu 2 tohto článku zmluvy a predložiť zoznam všetkých subdodávateľov v zmysle § 2 ods. 1 písm. a) bod 7 zákona č. 315/2016 Z. z., ktorí napĺňajú definičné znaky partnera verejného sektora v zmysle § 2 ods. 1 písm. a) bod 7 a § 2 ods. 2 zákona č. 315/2016 Z. z., v dôsledku ich participácie na plnení tejto zmluvy. Za úplnosť a pravdivosť poskytnutých údajov nesie plnú zodpovednosť zhotoviteľ.

7. V prípade, ak zhotoviteľ poruší povinnosť v zmysle bodu 3 tohto článku zmluvy, a teda bude táto zmluva plnená (resp. budú na jej plnení participovať) subdodávateľmi, ktorí si riadne nesplnili svoju zákonnú povinnosť zápisu (resp. jeho udržiavania) do registra partnerov verejného sektora, má objednávateľ právo na zmluvnú pokutu od zhotoviteľa vo výške 5.000,00 EUR (slovom: päťtisíc eur) bez DPH za každé jednotlivé porušenie stanovenej povinnosti.

8. V prípade omeškania zhotoviteľa so splnením povinnosti v zmysle bodu 4 tohto článku zmluvy, má objednávateľ právo na zmluvnú pokutu vo výške 500,00 EUR (slovom: päťsto eur) bez DPH za každý aj začatý deň omeškania.

	Zhotoviteľ zároveň vyhlasuje, že osoba alebo osoby, ktoré sú v registri partnerov verejného sektora zapísané ako jeho koneční užívatelia výhod, nie sú osobami uvedenými v § 11 ods. 1 písm. c) zákona o verejnom obstarávaní, medzi ktoré patrí prezident Slovenskej republiky, člen vlády, vedúci ústredného orgánu štátnej správy, ktorý nie je členom vlády, vedúci orgánu štátnej správy s celoslovenskou pôsobnosťou, sudca Ústavného súdu Slovenskej republiky alebo sudca, generálny prokurátor Slovenskej republiky alebo prokurátor, verejný ochranca práv, predseda Najvyššieho kontrolného úradu Slovenskej republiky a podpredseda Najvyššieho kontrolného úradu Slovenskej republiky, štátny tajomník, generálny tajomník služobného úradu, prednosta okresného úradu, primátor hlavného mesta Slovenskej republiky Bratislavy, primátor krajského mesta alebo primátor okresného mesta a predseda vyššieho územného celku. Zhotoviteľ tiež vyhlasuje, že v prípade, ak na plnenie tejto zmluvy použije subdodávateľa alebo subdodávateľov, ktorí majú povinnosť zapisovať sa do registra partnerov verejného sektora, tak tento subdodávateľ alebo títo subdodávatelia k dátumu podpisu tejto zmluvy nemajú v registri partnerov verejného sektora zapísaného konečného užívateľa výhod, ktorým je osoba podľa § 11 ods. 1 písm. c) zákona o verejnom obstarávaní.

Článok X
Zodpovednosť za vady a záručná doba

1. Zhotoviteľ zodpovedá za vady vykonaného inžinierskogeologického prieskumu v zmysle § 560 a nasl. Obchodného zákonníka a za to, že  bude mať v čase odovzdania zhotoviteľom a prevzatia objednávateľom a po stanovenú záručnú dobu kvalitu a vlastnosti zhodné s požiadavkami objednávateľa uvedenými v tejto zmluve.

2. Dielo má vady najmä, ak:
a) nie je dodané v požadovanej kvalite, alebo vykonanie diela nezodpovedá predmetu dohodnutému v zmluve,
b) vykazuje nedorobky, t. j. nie je vykonané v celom požadovanom rozsahu,
c) má právne vady v zmysle § 559 Obchodného zákonníka.

Vadami inžinierskogeologických prác nie je vykonanie menšieho alebo väčšieho rozsahu, alebo zmena technických parametrov geologických služieb/prác, ak sa tak stalo s preukázateľným súhlasom objednávateľa, prípadne na jeho pokyn a dosiahne sa splnenie projektovaného cieľa inžinierskogeologickej úlohy.

3. Záručná doba na vykonaný inžinierskogeologický prieskum je 24 mesiacov a začína plynúť dňom odovzdania predmetu zmluvy zhotoviteľom a prevzatia predmetu zmluvy objednávateľom v zmysle článku VII zmluvy. 

4. Náklady na odstránenie vád  znáša zhotoviteľ, okrem tých prípadov, ak ide o vady, ktoré zavinil objednávateľ.

5. Vo veciach reklamácií a spôsobu vybavovania reklamácií platia v celom rozsahu ustanovenia Obchodného zákonníka a ďalších právnych predpisov a technických noriem platných na území Slovenskej republiky, pokiaľ sa zmluvné strany nedohodli inak.

6. Každá vada predmetu zmluvy zistená objednávateľom počas záručnej doby musí byť bez zbytočného odkladu písomne oznámená zhotoviteľovi. Zhotoviteľ je povinný bezodkladne po oznámení vady predmetu zmluvy objednávateľom, najneskôr však do dvoch pracovných dní po oznámení vady, vykonať šetrenie ohľadne vady a písomne informovať objednávateľa o charaktere vady, jej rozsahu, dôvodoch a príčinách a navrhovanom spôsobe jej odstránenia. V prípade, že bude možné vadu predmetu zmluvy odstrániť viacerými spôsobmi, je zhotoviteľ povinný tieto spôsoby písomne oznámiť objednávateľovi a podať mu všetky dostupné a relevantné informácie o ich vhodnosti. Právo výberu spôsobu odstránenia vady predmetu zmluvy má v každom jednotlivom prípade objednávateľ. 
 
7. Vady predmetu zmluvy počas záručnej doby je zhotoviteľ povinný odstrániť bezodkladne v lehote písomne určenej objednávateľom, najneskôr v lehote 15 kalendárnych dní, pokiaľ nebude zmluvnými stranami písomne dohodnuté inak. Zároveň si objednávateľ vyhradzuje právo nechať tieto vady odstrániť treťou stranou, ak ich zhotoviteľ neodstráni v lehote podľa tohto bodu a vynaložené náklady uplatniť voči zhotoviteľovi; záruka predmetu zmluvy zostáva nedotknutá. 

O odstránení vady diela bude vyhotovená zápisnica, podpísaná oprávnenými zástupcami oboch zmluvných strán.

8. Zhotoviteľ zodpovedá v plnom rozsahu za škodu, ktorá vznikla objednávateľovi alebo tretej osobe v dôsledku alebo v súvislosti s porušením povinností zhotoviteľa stanovených v zmluve, resp. v súvislosti s plnením podľa zmluvy, a to najmä za škodu, ktorá vznikla objednávateľovi alebo tretej osobe v dôsledku toho, že zhotoviteľ nevykonal dielo riadne, včas a odbornou starostlivosťou.

9. Ustanoveniami tohto článku zmluvy nie sú dotknuté ustanovenia upravené v článku VII zmluvy, ktoré sa vzťahujú na zjavné vady diela.

Článok XI
Poistenie

1. K zabezpečeniu možných nárokov objednávateľa vyplývajúcich z tejto zmluvy musí zhotoviteľ pri podpise tejto zmluvy predložiť potvrdenie, že disponuje uzatvoreným a platným poistením zodpovednosti za škodu spôsobenú pri výkone činností, ktoré tvoria predmet zmluvy s poistnou sumou najmenej vo výške 30.000,00 EUR.

2. Poistenie uvedené v bode 1 tejto časti zmluvy musí mať platnosť a účinnosť po celú dobu realizácie predmetu zmluvy, vrátane doby dohodnutej pre odstránenie vád a nedorobkov a záručnej doby.

Článok XII
Zmluvné sankcie

1. Zmluvné strany sa dohodli na nasledovných zmluvných sankciách:

1.1. ak bude zhotoviteľ v omeškaní s odovzdaním diela uvedeného v článku III bode 1 tejto zmluvy a dielo nebude riadne ukončené a odovzdané zhotoviteľom v termíne dohodnutom v článku IV bode 2 tejto zmluvy, zhotoviteľ sa zaväzuje zaplatiť objednávateľovi zmluvnú pokutu vo výške 100,00 EUR (slovom: sto eur) bez DPH za každý aj začatý deň omeškania;

1.2. za omeškanie s odstraňovaním reklamovaných vád v záručnej dobe podľa článku X bodu 7 tejto zmluvy zaplatí zhotoviteľ objednávateľovi za každú vadu a nedorobok, a za každý deň omeškania zmluvnú pokutu vo výške 100,00 EUR (slovom: jednosto eur) bez DPH;

1.3. v prípade omeškania objednávateľa s uhradením faktúr uhradí objednávateľ zhotoviteľovi úrok z omeškania vo výške 0,02 % z dlžnej čiastky za každý  deň omeškania.

2. Zmluvné strany sa dohodli, že zhotoviteľ je povinný zaplatiť objednávateľovi zmluvnú pokutu vo výške 1.000,00 EUR (slovom: jedentisíc eur) bez DPH jednorazovo v prípade:

2.1. ktorékoľvek z vyhlásení a záruk zhotoviteľa podľa tejto zmluvy  sa ukáže ako neúplné, alebo nepravdivé, zavádzajúce, nerealizovateľné alebo také, ktoré nebol zhotoviteľ oprávnený vyhlasovať a garantovať,

2.2. ak zhotoviteľ poruší povinnosť uvedenú v článku VI bode 6 tejto zmluvy,

2.3. ak zhotoviteľ poruší povinnosť mlčanlivosti uvedenú v článku VI bode 7 písm. b) tejto zmluvy.

3. V prípade porušenia povinnosti zhotoviteľa plniť predmet zmluvy odborne spôsobilou osobou podľa článku V bodu 5.1 zmluvy, má objednávateľ právo na zmluvnú pokutu, a to vo výške 3.000,00 EUR bez DPH, a to aj opakovane za každé zistené porušenie tejto povinnosti.

4. V prípade, ak dôjde počas trvania zmluvy k zmene Odborne spôsobilej osoby podľa článku V bodu 5.2 zmluvy, je zhotoviteľ povinný bezodkladne najneskôr do 3 (troch) kalendárnych dní oznámiť a preukázať objednávateľovi údaje o novej Odborne spôsobilej osobe a jej odbornú spôsobilosť. Ak bude zhotoviteľ v omeškaní s oznámením podľa predchádzajúcej vety, má objednávateľ nárok na zmluvnú pokutu vo výške vo výške 250,00 EUR bez DPH za každý aj začatý deň omeškania.
5. Zhotoviteľ uhradí objednávateľovi zmluvnú pokutu vo výške 330,00 EUR (slovom: tristotridsať eur) bez DPH za každý deň omeškania s plnením akéhokoľvek jednotlivého záväzku uvedeného v tomto článku XI tejto zmluvy.
6. Zmluvná pokuta podľa bodu 2 tohto článku zmluvy patrí objednávateľovi za každé jedno porušenie povinnosti osobitne.

7. Zmluvné strany sa dohodli, že objednávateľ je oprávnený popri nároku na zmluvnú pokutu podľa tohto článku tejto zmluvy požadovať od zhotoviteľa aj náhradu škody v celom rozsahu, ktorá mu takýmto porušením povinnosti vznikla.

8. V prípade, ak zhotoviteľ poruší svoju povinnosť podľa čl. VI bod 9 tejto zmluvy a kontrolný orgán uloží objednávateľovi pokutu za porušenie zákazu prijať prácu alebo službu podľa § 7b ods. 5 zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov, tak sa zhotoviteľ zaväzuje uhradiť objednávateľovi zmluvnú pokutu v sume rovnajúcej sa pokute uplatnenej kontrolným orgánom objednávateľa, a to do siedmich dní odo dňa jej uplatnenia u zhotoviteľa objednávateľom.

9. Zmluvné pokuty podľa tejto zmluvy sú splatné do 30 kalendárnych dní odo dňa doručenia faktúry druhej zmluvnej strane.

Článok XIII
Okolnosti vylučujúce zodpovednosť (vyššia moc)

1. Za porušenie zmluvy sa nepovažuje, ak ktorákoľvek zo zmluvných  strán nie je schopná plniť svoje záväzky z dôvodov vyššej moci. Pod pojmom vyššia moc sa rozumie akákoľvek nepredvídateľná udalosť, ktorá je nezávislá od vôle zmluvných strán a jej následky sa nedajú odvrátiť (napr. požiar, povodeň, zemetrasenie, vojna, celoštátny štrajk, nepriaznivé poveternostné podmienky neumožňujúce realizáciu diela podľa príslušných technologických postupov a noriem), ktorá bráni zhotoviteľovi v splnení jeho povinnosti, ak nemožno rozumne predpokladať, že by zmluvná strana túto prekážku alebo jej následky odvrátila alebo prekonala, a ďalej, že by v čase vzniku záväzku túto prekážku predvídala. Zhotoviteľ je povinný preukázať nepriaznivé poveternostné podmienky písomným potvrdením Slovenského hydrometeorologického ústavu. 

2. Ak sa zmluvné strany nedohodnú inak, dohodnuté zmluvné termíny sa predlžujú o trvanie vyššej moci a o dobu nevyhnutnú na odstránenie jej priamych následkov. Za týmto účelom uzatvoria zmluvné strany písomný dodatok k zmluve.

3. V prípade vyššej moci musí zhotoviteľ bez zbytočného odkladu najneskôr však do piatich dní odo dňa výskytu vyššej moci písomne oznámiť objednávateľovi pôsobenie r charakter vyššej, jej rozsah a predpokladaný čas jej trvania, pričom je povinný objednávateľovi dostatočne preukázať vplyv pôsobenia vyššej moci na plnenie jeho zmluvných povinností.  .



Článok XIV
Autorské práva

1. Ak výsledok plnenia zhotoviteľa podľa tejto zmluvy alebo akákoľvek jeho časť, najmä záverečná správa z inžinierskogeologického prieskumu, jej textová, grafická, mapová alebo iná časť, alebo návrh horizontálnych odvodňovacích vrtov, vykazujú znaky autorského diela podľa  zákona č. 185/2015 Z .z. Autorský zákon v znení neskorších predpisov (ďalej len „Autorský zákon“) zhotoviteľ udeľuje objednávateľovi dňom akceptácie diela podľa článku VII (ako aj prevzatím akejkoľvek rozpracovanej časti diela v prípade predčasného ukončenia zmluvy) výhradnú licenciu na použitie autorského diela v súlade s § 65 a nasl. Autorského zákona v neobmedzenom rozsahu (vecne, časovo a teritoriálne) všetkými ku dňu udelenia licencie známymi spôsobmi na použitie, pre vylúčenie pochybností vrátane spracovania, úprav, modifikácií, spojenia s iným dielom, dokončenia autorského diela a to objednávateľom alebo akoukoľvek treťou osobou. Objednávateľ je oprávnený udeliť tretej osobe súhlas na použitie autorského diela podľa Autorského zákona v rozsahu udelenej licencie, alebo licenciu postúpiť. 

1. Odmena za udelenie licencie k autorskému dielu spôsobom, v rozsahu a na čas uvedený v tomto článku zmluvy je súčasťou ceny za predmet zmluvy.

1. V prípade, ak počas plnenia predmetu zmluvy zhotoviteľ vytvorí autorské dielo za súčinnosti tretích osôb alebo použije vo vytvorenom autorskom diele iné autorské dielo vytvorené výhradne tretími osobami, zhotoviteľ je povinný disponovať súhlasom (licenciou) autora, resp. spoluautorov dotknutého autorského diela na ich používanie v rozsahu objednávateľovi udelenej licencie podľa tejto zmluvy. 

1. Zhotoviteľ nesmie udeliť tretej osobe licenciu na spôsob použitia autorského diela udelený výhradnou licenciou a je povinný sám sa zdržať použitia autorského diela spôsobom, na ktorý udelil výhradnú licenciu.

1. Zhotoviteľ je povinný v čase udelenia licencie podľa tejto zmluvy mať vysporiadané všetky autorské práva a iné práva tretích osôb k autorskému dielu tak, aby bol oprávnený udeliť objednávateľovi licenciu k autorskému dielu v rozsahu uvedenom v tomto článku zmluvy. Zhotoviteľ je zodpovedný za škodu, ktorá objednávateľovi nedodržaním povinnosti zhotoviteľa uvedenej v tomto bode zmluvy vznikne. 

         	Zhotoviteľ zodpovedá za neoprávnené zásahy do autorských práv tretích osôb, ktoré nastali pri plnení alebo v súvislosti s plnením predmetu tejto zmluvy a pri užívaní autorského diela podľa tejto zmluvy.

1. V prípade, že akákoľvek tretia osoba, vrátane zamestnancov zhotoviteľa a/alebo subdodávateľov, bude mať akýkoľvek nárok proti objednávateľovi z titulu porušenia jej autorských práv a/alebo práv priemyselného a/alebo iného duševného vlastníctva alebo akékoľvek iné nároky v akejkoľvek súvislosti s plnením poskytnutým zhotoviteľom podľa tejto zmluvy, zhotoviteľ sa zaväzuje:
1. [bookmark: _heading=h.gjdgxs]bezodkladne obstarať na svoje vlastné náklady a výdavky od takejto tretej osoby súhlas na používanie jednotlivých plnení dodaných, poskytnutých, vykonaných a/alebo vytvorených zhotoviteľom, subdodávateľom alebo tretími osobami pre objednávateľa tak, aby už ďalej neporušovali autorské práva a/alebo práva priemyselného a/alebo iného duševného vlastníctva tretej osoby, alebo nahradiť jednotlivé plnenie(a) dodané, poskytnuté, vykonané a/alebo vytvorené zhotoviteľom, subdodávateľom alebo tretími osobami pre objednávateľa rovnakými alebo aspoň takými plneniami, ktoré majú aspoň podstatne podobné kvalitatívne, operačné a technické parametre a funkčnosti, alebo, ak ide o plnenie poskytnuté na základe licencie tretej osoby, taký nárok vyriešiť v súlade s tým, čo pre taký prípad stanovujú jej licenčné podmienky, a ak ich niet, tak v súlade s podmienkami tejto zmluvy; a
1. poskytnúť objednávateľovi akúkoľvek a všetku účinnú pomoc a uhradiť akékoľvek a všetky náklady a výdavky, ktoré vzniknú objednávateľovi v súvislosti s uplatnením vyššie uvedeného nároku tretej osoby; a 
1. nahradiť objednávateľovi akúkoľvek a všetku škodu, ktorá vznikne objednávateľovi v  dôsledku uplatnenia vyššie uvedeného nároku tretej osoby, a to v plnej výške a bez akéhokoľvek obmedzenia.

1. Objednávateľ sa zaväzuje, že o každom nároku vznesenom takou treťou osobou v zmysle bodu 6 tohto článku zmluvy bude bez zbytočného odkladu informovať zhotoviteľa, bude v súvislosti s takým nárokom postupovať podľa primeraných pokynov zhotoviteľa a tak, aby sa predišlo vzniku a prípadne zvýšeniu škôd, nevykoná smerom k takej tretej osobe žiaden úkon, v dôsledku ktorého by sa jej postavenie v súvislosti s takým uplatnením nároku zlepšilo.

1. Objednávateľ je oprávnený autorské dielo zverejniť a sprístupniť podľa zákona č. 211/2000 Z. z., použiť a sprístupniť v súlade s účelom tejto zmluvy, a to najmä vo verejnom obstarávaní, v projektovej dokumentácií, povoľovacích konaniach a pri realizácii stavby vrátane, zhotoviteľom stavby, orgánom verejnej moci a mestu Kremnica ako vlastníkovi pozemkov.

1. Ustanovenia tohto článku zostávajú v platnosti aj po zániku tejto zmluvy a nie je možné od nich odstúpiť, vypovedať alebo ich inak zmeniť ako písomnou dohodou zmluvných strán.

Článok XV
Ukončenie platnosti a účinnosti zmluvy

1. Zmluva zanikne riadnym splnením predmetu zmluvy. Zmluva môže zaniknúť aj písomnou dohodou zmluvných strán alebo odstúpením od zmluvy.

2. Zmluvné strany sú oprávnené odstúpiť od zmluvy:
a) ak ide o nepodstatné porušenie zmluvy v zmysle § 346 Obchodného zákonníka,
b) ak ide o podstatné porušenie zmluvy upravené v tejto Zmluve alebo v Obchodnom zákonníku. 

3. Za podstatné porušenie zmluvy podľa predchádzajúceho ustanovenia sa považujú:

a) ak zhotoviteľ neodovzdá dielo v termíne uvedenom v bode 2 článku IV zmluvy,
b) porušenie povinnosti vykonať spoločnú obhliadku podľa článku IV bodu 3 zmluvy,
c) omeškanie objednávateľa s plnením finančných záväzkov vyplývajúcich z tejto zmluvy trvajúce dlhší čas ako 30 dní, alebo 
d) podstatné porušenia zmluvy definované v iných ustanoveniach tejto zmluvy .

4. Za nepodstatné porušenie tejto zmluvy sa považuje každé porušenie zmluvy, okrem porušení zmluvy definovaných v tejto zmluve ako podstatné porušenie tejto zmluvy. V prípade nepodstatného porušenia tejto zmluvy je druhá zmluvná strana oprávnená odstúpiť od tejto zmluvy len v prípade, že zmluvná strana, ktorá je v omeškaní, nesplní svoju zmluvnú povinnosť ani napriek písomnému upozorneniu a poskytnutiu dodatočnej lehoty v trvaní najmenej desať dní, ktorá jej bola na to poskytnutá. V písomnom upozornení musí byť podrobne špecifikované porušenie zmluvnej povinnosti ako aj upozornenie na právo odstúpiť od tejto zmluvy v prípade neodstránenia porušenia ani v dodatočnej lehote. V prípade neodstránenia porušenia ani v dodatočnej lehote má zmluvná strana právo odstúpiť od tejto zmluvy doručením písomného oznámenia o odstúpení od zmluvy druhej zmluvnej strane.

5. Zánik zmluvy sa nedotýka nároku na náhradu škody a tých ustanovení Zmluvy, ktoré vzhľadom na svoju povahu majú trvať aj po ukončení zmluvy (napr. povinnosť zachovávať mlčanlivosť, zmluvné pokuty vzniknuté do skončenia zmluvy, práva zo zodpovednosti za vady, autorské a licenčné práva, ochrana dôverných informácií, povinnosť odovzdať podklady a rozpracované výstupy).

6. V prípade predčasného ukončenia tejto zmluvy sa zhotoviteľ zaväzuje poskytnúť objednávateľovi primeranú súčinnosť tak, aby ďalší priebeh zhotovovania diela nebol žiadny spôsobom dotknutý a/alebo znemožnený a je povinný písomne upozorniť objednávateľa na všetky nevyhnutné činnosti súvisiace so zhotovovaním diela, ktoré je potrebné bezodkladne vykonať. V opačnom prípade zhotoviteľ zodpovedá objednávateľovi za škodu, ktorá mu tým vznikla. V prípade predčasného ukončenia tejto zmluvy má zhotoviteľ nárok na odmenu iba za tie práce inžinierskogeologického prieskumu, ktoré do tohto času vykonal a ktoré si zmluvné strany vzájomne písomne potvrdia zápisom. 

7. V prípade, že ktorákoľvek zmluvná strana odstúpi od tejto zmluvy, je povinná písomné odstúpenie od zmluvy doručiť druhej zmluvnej strane.
	Účinky odstúpenia od zmluvy nastávajú dňom doručenia písomného oznámenia o odstúpení od Zmluvy druhej zmluvnej strane. 

Článok XVI
Záverečné ustanovenia

1. Zmluvné strany sa zaväzujú riešiť vzniknuté spory dohodou. Ak dohoda nie je možné, o spore rozhodne príslušný súd Slovenskej republiky. Právne vzťahy výslovne neupravené touto zmluvou sa riadia Obchodným zákonníkom v platnom znení a ostatnými všeobecne záväznými právnymi predpismi právneho poriadku platného na území Slovenskej republiky.

2. Zmluvné strany sa dohodli, že písomná korešpondencia bude zasielaná na adresy sídiel uvedené v záhlaví tejto zmluvy a v prípade ich zmeny je povinná tá zmluvná strana, u ktorej zmena nastala o tom písomne druhú zmluvnú stranu bez zbytočného odkladu informovať.

	Pri preukazovaní doručenia dokumentu bude dostatočné preukázať, že došlo k doručeniu alebo že obálka, ktorá obsahovala dokument, obsahovala riadne vypísanú adresu a bola odoslaná ako doporučená zásielka. Za doručenú sa bude zásielka považovať dňom vrátenia odosielateľovi. Rovnako, za doručenú sa bude zásielka považovať aj dňom odmietnutia prevzatia zásielky prijímateľom. V prípade emailovej komunikácie bude dostatočné preukázať, že emailová správa bola riadne adresovaná a odoslaná a že odosielateľ emailovej správy môže predložiť potvrdenie o doručení (v ktorom bude uvedený dátum a čas doručenia).

3. Zmluvné strany sa zaväzujú, že budú postupovať v súlade s oprávnenými záujmami druhej zmluvnej strany a že vykonajú všetky právne a iné úkony, ktoré sa ukážu byť nevyhnutné pre realizáciu činností upravených touto zmluvou. Záväzok súčinnosti sa vzťahuje len na také úkony, ktoré prispejú alebo majú prispieť k dosiahnutiu účelu tejto zmluvy.

4. Prípadná neplatnosť jednotlivých ustanovení zmluvy nemá vplyv na platnosť a účinnosť ostatných zmluvných ustanovení. Zmluvné strany sa zaväzujú nahradiť neúčinné alebo neuskutočniteľné ustanovenia takou úpravou, ktorá bude pôvodnej formulácii ekonomicky a technicky najbližšia, a to tak, aby bol dosiahnutý účel zmluvy.

5. Táto zmluva (vrátane jej prípadných dodatkov) patrí medzi povinne zverejňované zmluvy podľa ustanovení § 5a zákona o slobodnom prístupe k informáciám (zákona č. 211/2000 Z. z. v znení neskorších predpisov) v spojení s ustanoveniami § 1 ods. 2 Obchodného zákonníka (zákona č. 513/1991 Zb. v znení neskorších predpisov) a ustanoveniami § 47a Občianskeho zákonníka (zákona č. 40/1964 Zb. v znení neskorších predpisov). Zhotoviteľ berie na vedomie zverejnenie tejto zmluvy (vrátane jej prípadných dodatkov) a faktúr zhotoviteľa doručených objednávateľovi pričom zhotoviteľ tiež disponuje písomným súhlasom inej dotknutej osoby (osoby konajúcej za zhotoviteľa) na zverejnenie jej údajov v tejto zmluve a vo faktúrach zhotoviteľa, a to zverejnenie objednávateľom  počas trvania jeho povinnosti podľa § 5a a § 5b zákona o slobodnom prístupe k informáciám.

6. Táto zmluva nadobúda platnosť a je pre zmluvné strany záväzná odo dňa jej podpísania oprávnenými zástupcami oboch zmluvných strán; ak oprávnení zástupcovia oboch zmluvných strán nepodpíšu túto zmluvu v ten istý deň, tak rozhodujúci je deň neskoršieho podpisu. Táto zmluva nadobúda účinnosť dňom nasledujúcim po dni jej zverejnenia na webovom sídle (internetovej stránke) objednávateľa [§ 47a ods. 1 Občianskeho zákonníka v spojení s § 1 ods. 2 Obchodného zákonníka a s § 5a zákona o slobodnom prístupe k informáciám].

7. Zmluvné strany sa dohodli, že zmluvu možno meniť písomne, pričom zmeny sa uskutočnia formou písomných číslovaných dodatkov, podpísaných oprávnenými zástupcami oboch zmluvných strán.

8. Zmluva je vyhotovená v piatich vyhotoveniach, dve vyhotovenia sú určené pre zhotoviteľa a tri vyhotovenia sú určené pre objednávateľa. Všetky vyhotovenia sú považované za rovnocenné.

9. Objednávateľ pri spracovaní osobných údajov poskytnutých zhotoviteľom pre účely plnenia tejto zmluvy postupuje v súlade so zákonom č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov a Nariadenia Európskeho parlamentu a Rady (EÚ) č. 2016/679 zo dňa 27. Apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES. Informácia o podmienkach spracúvania osobných údajov dotknutých osôb je zverejnená na webovom sídle objednávateľa: https://www.nbs.sk/sk/ochrana-osobnych-udajov.

10. Zmluvné strany (každá za seba) zhodne záväzne vyhlasujú, že sú oprávnené uzavrieť túto zmluvu, a že táto zmluva nebola uzavretá za nevýhodných ani nevyhovujúcich podmienok pre žiadnu zmluvnú stranu. Súčasne zmluvné strany (každá za seba) zhodne záväzne vyhlasujú, že sa s touto zmluvou dôkladne oboznámili a jej obsahu porozumeli, súhlasia s ňou, zaväzujú sa ustanovenia tejto zmluvy plniť, pričom zmluvné strany na znak toho, že táto zmluva je určitá, zrozumiteľná a zodpovedá ich slobodnej vôli, vlastnoručne podpísali túto zmluvu prostredníctvom svojich oprávnených zástupcov.

11. Prílohy k zmluve, ktoré tvoria neoddeliteľnú časť tejto zmluvy sú:
		Príloha č. 1: Špecifikácia inžinierskogeologického prieskumu
	Príloha č. 2: Špecifikácia ceny
	Príloha č. 3: Zoznam osôb určených na plnenie zmluvy (odborne spôsobilé osoby)
	Príloha č. 4: Zoznam subdodávateľov


Za objednávateľa:		Za zhotoviteľa:

V................................... , dňa .....................		V ..................................., dňa .....................



____________________________________		____________________________________
















Príloha č. 1
k Zmluve o dielo č. C-NBS1-000-125-363

Špecifikácia inžinierskogeologického prieskumu

Predmetom tejto zákazky je vykonanie inžinierskogeologického prieskumu za účelom doplnenia údajov o geologických a hydrogeologických pomeroch v zosuvnom území nad plánovanou výstavbou objektov v lokalite k.ú Kremnica (v území pod a nad železnicou) – parcela reg.  C - parc. č. 1155/1, druh pozemku: ostatná plocha, a parcela reg. E – parc. č. 2479/3, druh pozemku: trvalý trávny porast, zapísané na LV č. 1388. Úlohou je i ideový návrh vhodných opatrení na stabilizáciu a odvodnenie územia. 

Doplnkový inžiniersko-geologický prieskum je navrhnutý z nasledovných dôvodov:

· Doplnenie informácií o geologických a hydrogeologických pomeroch v oblasti zosuvu v území nad plánovanou výstavbou (pod a nad železnicou).
· Vybudovanie  monitorovacích vrtov pri zistenie režimu podzemnej vody a taktiež prípadnej  aktivity zosuvu v zosuvnom území mimo stavebného zásahu.

Úlohy doplnkového IG prieskumu bude pre 3. geotechnickú kategóriu:

- popísať geologické a hydrogeologické pomery v zosuvnom území nad plánovanou výstavbou,
- na základe výsledkov geologickej dokumentácie vrtov zrealizovaných v rámci prieskumu    zostrojiť inžinierskogeologické profily – doplniť hlavný profil   zosuvu -využiť predchádzajúce prieskumy,
- stanoviť hĺbky šmykových plôch v zosuvnom území v hlbokých vrtoch,
- laboratórnymi skúškami  stanoviť   základné geotechnické charakteristiky zemín a hornín,
- stanoviť čerpacou skúškou hydraulické parametre terasových štrkov,
- zistiť agresivitu podzemnej vody na stavebné konštrukcie,
- klasifikovať zeminy a horniny v zmysle STN 73 6133 a 73 3050.

Pre splnenie cieľa inžinierskogeologického bude potrebné zrealizovať práce v nasledovnom rozsahu:

a) Vrtné prieskumné práce a ich zabudovanie

V rámci zistenia úložných pomerov, litologického zloženia hornín a ich inžinierskogeologických vlastností budú realizované vrtné práce – jadrovým spôsobom vŕtania do hĺbky 40 až 70 m (obr.1. a tab. 1 a 2). 

Piezometrické (hydrogeologické) vrty

2 prieskumné vrty (PZ-4 a PZ-5) je nutné  zabudovať ako hydrogeologické s umožnením realizácie čerpacích skúšok v nich. Prieskumný vrt PZ-6 bude zabudovaný ako piezometer s oddeleným meraním zastihnutých úrovní podzemnej vody (oddelené otvorené piezometre alebo snímače pórového tlaku).  Upozorňujeme, že je potrebné počítať s rezervou, pretože vo vrte môžu byť zastihnuté aj 3 horizonty podzemnej vody, prípadne viac.
V tab. 1 sú uvedené navrhované vrty s ich hĺbkou, umiestnením a zabudovaním.

Obr. 1 Navrhované prieskumné diela

Tab. 1 Vrty zabudované ako piezometrické, resp. hydrogeologické

	Označenie vrtu


	Hĺbka vrtu (m)
	Súradnice vrtov
	zabudovanie

	
	
	x
	y
	

	PZ-4
	45
	-434168.18
	-1230942.43
	Hydrogeologický – čerpacia skúška

	PZ-5
	45
	-434136.30
	-1230902.67
	Hydrogeologický – čerpacia skúška

	PZ-6
	40
	-433893.00
	-1231062.00
	Piezometer s oddelenými horizontami

	spolu
	130bm
	
	
	




Inklinometrické vrty
2 prieskumné vrty (INK-4 a INK-5) je potrebné  zabudovať ako inklinometrické – na meranie pohybov v hĺbke.

 tab. 2 sú uvedené navrhované vrty s ich hĺbkou, umiestnením a zabudovaním.

Tab. 2 Vrty zabudované ako inklinometrické

	Označenie vrtu


	Hĺbka vrtu (m)
	Súradnice vrtov
	zabudovanie

	
	
	x
	y
	

	INK-4
	70
	-434168.18
	-1230942.43
	Inklinometrický vrt

	INK-5
	40
	-434136.30
	-1230902.67
	Inklinometrický vrt

	spolu
	110bm
	
	
	



Definitívne  situovanie inklinometrických, alebo piezometrických vrtov bude stanovené na základe prítomnosti inžinierskych sietí, vstupov na pozemok a prístupu vrtnej súpravy.
Ukončenie vrtov nad terénom bude riešené spôsobom vizuálne skryté – napr. do liatinovej šachtičky.

b) Výpočtové posúdenie vplyvu zníženia podzemnej vody a ideový návrh horizontálnych odvodňovacích vrtov

Súčasťou geologickej úlohy bude výpočtové posúdenie vplyvu zníženia podzemnej vody na stabilitu územia. V prípade, ak výpočet preukáže pozitívny vplyv zníženia hladiny podzemnej vody na stabilitu územia, zhotoviteľ vypracuje odporúčanie na realizáciu horizontálnych odvodňovacích vrtov (HOV). Odporúčanie bude obsahovať stručné odborné odôvodnenie a návrh priestorového umiestnenia HOV, s uvedením ich polohy v S-JTSK, ich smeru (azimutu), sklonu a odporúčanej dĺžky. Ideový návrh bude spracovaný na základe výsledkov inžinierskogeologického prieskumu, najmä výsledkov realizovaných hydrogeologických vrtov PZ-4 a PZ-5 a čerpacích skúšok realizovaných v nich. Vypracované odporúčanie odovzdá zhotoviteľ pri odovzdaní diela v jednom vyhotovení vo formáte DWG podľa článku VII bodu 4 tejto zmluvy.  

c) Vzorkovacie práce
 	Počas vŕtania vrtov budú odobraté 16 ks neporušených vzoriek zemín, 20 ks porušených vzoriek zemín a 10ks vzoriek hornín  na ďalšie laboratórne spracovanie v laboratóriu mechaniky zemín a 3 vzorky podzemnej vody.

d) Laboratórne práce  mechaniky zemín a hornín

	Laboratórne práce pôdnej mechaniky budú realizované za účelom stanovenia základných popisných charakteristík potrebných pre zatriedenie zemín podľa STN 72 1001, 73 3050 a STN 73 6133. Na neporušených vzorkách zemín budú realizované skúšky na stanovenie objemovej tiaže, deformačných modulov a parametrov šmykovej pevnosti – vrcholovej a reziduálnej.
Pre stanovenie pevnosti v prostom tlaku hornín je potrebné zrealizovať  skúšky point load test.
Pre skalné horniny je nutné určiť parametre šmykovej pevnosti v zmysle Mohr-Coulomb podmienky porušenia, porušenosť a puklinatosť v zmysle Hoek-Browna a únosnosť pre plošné základy.

e) Laboratórne práce chémie podzemných vôd

	Agresivita podzemnej vody na oceľ a betón bude hodnotená na základe rozboru 3 vzoriek podzemnej vody z vrtov. 

f) Terénne skúšky

Rýchlosť šírenia šmykových vĺn
Meranie rýchlosti šírenia šmykových vĺn v podloží (dosah 40 - 50 m p.t.).
Povrchové merania alebo merania vo vrtoch za účelom klasifikácie typu podložia pre seizmické účinky (v zmysle STN EN 1988-1).

Informatívne čerpacie skúšky
Informatívna čerpacia skúška je krátkodobá hydrodynamická skúška realizovaná za účelom orientačného posúdenia výdatnosti hydrogeologického objektu a základných vlastností kolektora.  Budú vykonané na 2 hydrogeologických vrtoch PZ-4 a PZ-5. Pri čerpacej skúške 1 vrtu, bude sledovaná hladina v druhom vrte.

g) Geodetické práce
	Prieskumné diela (5ks) budú vytýčené zhotoviteľom a budú polohovo a výškopisne zamerané geodetom. Návrh situovania prieskumných vrtov je uvedený v prílohe č.1.



h) Práce geologickej služby

Geologické výkony budú vykonané v nasledovnom rozsahu: sled a riadenie technických prác, rekognoskácia terénu, dokumentácia (prvotná, súhrnná, záverečná), vyhodnotenie prieskumných diel, vyhotovenie grafických príloh, vyhodnotenie chemických rozborov, zhodnotenie geologických pomerov z vrtných prác a vypracovanie záverečnej správy. 
Súčasné a archívne prieskumné práce musia byť zahrnuté v inžinierskogeologických rezoch. Sumár musí zároveň obsahovať vyčlenenie jednotlivých charakteristických geotypov v rámci územia a definovanie ich pevnostných a deformačných parametrov. Súčasťou budú aj stabilitné posúdenia celého zosuvného telesa.

V rámci doplnkových prieskumných prác je nutné zhrnúť a zhodnotiť údaje prebiehajúceho geotechnického monitoringu, prehodnotiť parametre definované v rámci predošlých etáp prieskumných prác a stanoviť úroveň priemernej (dlhodobej) a maximálnej hladiny podzemnej vody v danom území.
Súčasťou doplnkových prieskumných prác musí byť zhodnotenie predošlej seizmickej aktivity územia spolu s hodnotením škôd pri daných seizmických udalostiach.

i) Monitoring podzemných vôd

Počas realizácie prieskumných prác budú merané HPV vo všetkých novo vybudovaných piezometroch hladinomerom a to minimálne 1x týždenne. 

Situovanie navrhovaných terénnych prieskumných prác je špecifikované v tejto prílohe č. 1. Upozorňujeme, že ich poloha sa môže meniť v závislosti od výskytu inžinierskych sietí, najmä od možností prístupu vrtnej súpravy.

Ďalšie podmienky a požiadavky pre vykonanie predmetu zmluvy:

· Súčasťou výstupu musí byť zameranie všetkých prieskumných diel v JTSK, fotodokumentácia vrtov a editovateľné výstupy prieskumných prác (.dwg, .xls, .doc a podobne).

· Pre všetky zastihnuté geotypy je nutné určiť vŕtateľnosť pre veľkopriemerové pilóty. 

· Pre všetky geotypy je nutné určiť prípustné sklony dočasných a trvalých svahovaných výkopov (pre hĺbky výkopu 0 - 9 m). 

· Pre skalné horniny je nutné určiť parametre šmykovej pevnosti v zmysle Mohr-Coulomb podmienky porušenia, porušenosť a puklinatosť v zmysle Hoek-Browna a únosnosť pre plošné základy.

· Je potrebné určiť a stanoviť agresivitu podložných zemín a podzemnej vody voči oceli a betónu.

· Poloha prieskumných diel bude upresnená v súčinnosti so zhotoviteľom prieskumných prác. 

· Výstupy z laboratórnych a terénnych skúšok je potrebné dodať aj v editovateľnej podobe. 

· Odber neporušených vzoriek - vlhkosť, zrnitosť, Atterbergove medze, merná hmotnosť, objemová hmotnosť.

	Odber porušených vzoriek - vlhkosť, zrnitosť, Atterbergove medze. 

· Pred realizáciou prác je nutné vykonať zameranie všetkých podzemných a nadzemných vedení a inžinierskych sietí a koordinovať polohu prieskumných bodov s týmto zameraním.

· Súčasťou výstupov musí byť záverečná správa so súhrnom informácií z prieskumných a archívnych prác. 

· V rámci prieskumných prác je nutné zhrnúť a zhodnotiť údaje geotechnického monitoringu, prehodnotiť parametre definované v rámci predošlých etáp prieskumných prác a stanoviť úroveň priemernej (dlhodobej) a maximálnej hladiny podzemnej vody v danom území. 

· Súčasťou výstupov musia byť inžinierskogeologické rezy v editovateľnej aj needitovateľnej podobe (.ifc, .dwg, .pdf).




























Príloha č. 2
k Zmluve o dielo č. C-NBS1-000-125-363

Špecifikácia ceny

	
	Názov položky
	Jednotka
	Počet
	Spolu
	Cena za jednotku
	Cena spolu

	1.
	Inžinierskogeologické vrty - jadrové, Zabudované ako inklinometrické - INK-4 
	70
	bm
	1
	70
	
	

	2.
	Inžinierskogeologické vrty - jadrové, Zabudované ako inklinometrické - INK-5
	40
	bm
	1
	40
	
	

	3.

	Vrty pre monitoring hladiny podzemnej vody - Jadrové
 PZ-6
	40
	bm
	1
	40
	
	

	4.
	Vrty pre monitoring hladiny podzemnej vody a čerpacie skúšky - Jadrové
PZ-4, PZ-5
	45
	bm
	2
	90
	
	

	5.
	Goedometrická skúška
	1
	ks
	4
	4
	
	

	6.
	Krabicová šmyková skúška - vrcholové parametre
	1
	ks
	4
	4
	
	

	7.
	Krabicová šmyková skúška - vrcholové a reziduálne parametre
(alternatívne kruhová šmyková skúška na rekonštituovanej vzorke - vrcholové a reziduálne parametre)
	1
	ks
	8
	8
	
	

	8.
	Odber neporušených vzoriek
	1
	ks
	16
	16
	
	

	9.
	Odber porušených vzoriek
	1
	ks
	20
	20
	
	

	10.
	Stanovenie pevnosti hornín v prostom tlaku - PLT skúška
	1
	ks
	10
	10
	
	

	11.
	Stanovenie agresivity podzemnej vody na stavebné konštrukcie
	1
	ks
	3
	3
	
	

	12.
	Krátkodobá čerpacia skúška (informatívna) - stanovenie výdatnosti vrtu, koeficient filtrácie, 
	1
	ks
	2
	2
	
	

	13.
	Meranie rýchlosti šírenia šmykových vĺn v podloží (dosah 60 - 70 m p.t.)
Povrchové merania alebo merania vo vrtoch za účelom klasifikácie typu podložia pre seizmické účinky 
	1
	ks
	1
	1
	
	

	14.
	Geodetické práce – vytýčenie prieskumných diel
	1
	ks
	5
	5
	
	

	15.
	Geologické výkony – projekt geologickej úlohy, sled a riadenie geologickej úlohy
	1
	kpl
	1
	1
	
	

	16.
	Geologické výkony – záverečná správa - zhodnotenie IGP a hydrogeologických pomerov, zostrojenie profilov a stanovenie geotech. parametrov. Vrátane fotodokumentácie vrtov
	1
	kpl
	1
	1
	
	

	17.
	Nevyhnutná úprava terénu pre realizáciu vrtov
	1
	kpl
	1
	1
	
	

	18.
	Mobilná vrtná súprava - doprava a presun techniky
	1
	kpl
	1
	1
	
	

	19.
	Inicializácia súprav - demontáž a montáž
	1
	kpl
	1
	1
	
	

	20.
	Presuny materiálov
	1
	kpl
	1
	1
	
	


























Príloha č. 3
k Zmluve o dielo č. C-NBS1-000-125-363

Zoznam osôb určených na plnenie zmluvy 
(odborne spôsobilé osoby)
(podľa článku V bod 5 tejto zmluvy)


Odborne spôsobilá osoba - pozície: 

1/ odborne spôsobilej osoby pre odbor inžinierska geológia
2/ odborne spôsobilej osoby pre odbor hydrogeológia



Údaje o odborne spôsobilých osobách:

	Por. č.
	Pozícia
	Meno a Priezvisko
	kontaktné údaje (email, telefón)

	1.
	
	

	

	2.

	
	
	






Príloha č. 4
k Zmluve o dielo č. C-NBS1-000-125-363

Zoznam subdodávateľov zhotoviteľa

V súlade s ustanovením § 41 ods. 3 zákona o verejnom obstarávaní objednávateľ požaduje od zhotoviteľa, aby v čase uzavretia tejto zmluvy uviedol:

1. údaje všetkých známych subdodávateľoch v rozsahu obchodné meno, sídlo, IČO, zápis do príslušného obchodného registra,
1. údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.

	Por. č.
	Obchodné meno, sídlo, IČO, zápis do príslušného obchodného registra subdodávateľa
	Osoba oprávnená konať za subdodávateľa (meno a priezvisko, adresa pobytu, dátum narodenia)

	1.
	
	

	2.
	
	



V prípade, ak zhotoviteľ nebude mať subdodávateľov uvedie túto skutočnosť v tejto prílohe.

